
**Organizačné pokyny a spôsob podávania prihlášky na zahraničnú študentskú mobilitu v rámci programu Erasmus+**

Vážené študentky, vážení študenti,

V termíne od 6. 12. 2019 - **31.1.2020** máte možnosť si podať prihlášku na zahraničné študentské mobility v rámci programu Erasmus + pre akademický rok 2020/2021. V uvedenom čase bude v AIS sprístupnená možnosť podávania elektronických prihlášok na zahraničné mobility. V prípade Vášho záujmu je potrebné si najneskôr do 31.1.2020 podať prihlášku v AIS cez „Portál študenta“ , časť:



Prihlášku do výberového konania si môže podať len uchádzač, ktorý dosiahol vážený študijný priemer (VŠP) z doterajšieho štúdia a zároveň z vybranej skupiny predmetov (ateliérov) do 2,00 (vrátane bez posledného študijného obdobia (semestra).

Fakulta architektúry odporúča študentom k samotnému podaniu prihlášky podľa uváženia študenta dokladovať ďalšie prílohy a doklady:

* potvrdenie o úrovni znalosti cudzieho jazyka v závislosti od mobility (hodnotenie podľa prílohy č. 2 a 3), resp. certifikát vydaný relevantnou inštitúciou, alebo maturitné vysvedčenie v prípade absolvovania bilingválnej strednej školy - ak ho uchádzač má, resp. ak ho zahraničná vysoká škola nevyhnutne vyžaduje,
* 1x súborné portfólio ateliérových prác vypracovaných počas štúdia (práce a ich rozsah uvedené podľa vlastného výberu, predložené v tlačenej forme),
* potvrdenia o umiestnení sa v študentských súťažiach v oblasti architektúra, urbanizmus alebo dizajn.

Podklady a ostatné doklady je potrebné odovzdať fakultnej koordinátorke pre zahraničné mobility pani Kaločajovej, [Oddelenie pre zahraničie (Dekanát FA)](https://is.stuba.sk/auth/pracoviste/pracoviste.pl?id=94;nerozbaluj=1) priebežne po podaní prihlášky, **najneskôr do 31.1.2020.**

Po uzavretí podávania prihlášok následne prebehne elektronické vyhodnocovanie študijných výsledkov podľa bodových kritérií v zmysle prílohy č. 1 smernice dekana č. 11\_2015 – S v znení dodatku č.2 zo dňa 29.10.2018 („Zásady a pravidlá výberového konania na zahraničné študentské mobility v rámci programu Erasmus+ na Fakulte architektúry Slovenskej technickej univerzity v Bratislave“) a na tomto základe sa vytvoria poradovníky pre jednotlivé zahraničné vysoké školy. Študenti, ktorí uspeli v 1. kole, budú informovaní prostredníctvom e-mailu cez AIS. Študenti, ktorí splnili kritériá, ale nebola im priradená žiadna škola, môžu sa uchádzať o neobsadené miesta v 2. kole tým spôsobom, že si v prihláške otvoria „Dodatočná preferencia“ a prihlásia sa na voľné miesta.

Po ukončení výberového konania a po vyhodnotení si úspešní uchádzači prihlášku **vytlačia 2x** a podpísanú ju osobne doručia fakultnej koordinátorke pre zahraničné mobility p. Kaločajovej (kalocajova@fa.stuba.sk , tel.: 02/572 76 211 alebo 0917 691 545), ktorá Vám v prípade potreby poskytne aj ďalšie informácie.

Podrobné informácie o možnostiach, požiadavkách na vycestovanie a on-line prihláškach (Application Form + Learning Agreement) sú uvedené na adrese:

<http://www.stuba.sk/sk/zahranicne-vymenne-mobility-studentov.html?page_id=5713>

a

<http://www.fa.stuba.sk/sk/medzinarodne-aktivity.html?page_id=366> (web stránka FA STU)

Uchádzač o štúdium môže v prihláške uviesť maximálne 2 školy s uvedením priority.

Úspešní uchádzači vo výberovom konaní absolvujú spoločné inštruktážne stretnutie, ktoré zorganizuje zahraničné oddelenie FA STU a následne sa študenti prihlásia u p. Kaločajovej, ktorá vydá ďalšie spresňujúce pokyny pre tvorbu študijných plánov a kompletizácie písomnej agendy pred výjazdom na mobilitu.

V Bratislave 02. 12. 2019 doc. Ing. arch. Danica Končeková, PhD.

prodekanka pre vzdelávanie